Инструментот MUSE кој е инсталиран на Многу Големиот Tелескоп на ЕЅО
им овозможил на астрономите да добијат најдобар три-димензионален поглед на длабоката вселена.
Набљудувајќи го јужниот дел од Хабловото длабоко поле (кое е дел од соѕвездието Голема Мечка) во продолжение на 27 часа,
со овие нови опсервации се откриваат растојанија, движења
и други карактеристики на многу повеќе галаксии во ова мало парче од небото.
Со нови опсервации надвор од Хабловиот регион се откриваат нови, порано непознати објекти.
Ова е ESOcast!
Врвна наука и животот зад сцените во ЕЅО, Европската Јужна Опсерваторија.
Со помош на долга експозиција биле создадени многу слики на длабокото поле, кои даваат информации за почетокот на Вселената.
Најпознатата од овие слики била направена во 1995 година и е позната како Хаблово длабоко поле (Hubble Deep Field),
која за кратко го променила нашето мислење за почетокот на Вселената.
Две години подоцна била направена слична таква слика од јужното небо и истата била наречена Хаблово јужно длабоко поле (Hubble Deep Field South).
Но овие слики не го дале бараниот одговор.
За да научат повеќе, астрономите морале да ги набљудуваат галаксиите со помош на други инструменти -
за да ја разделат светлината на нејзините составни бои и да ги измерат растојанијата и другите карактеристики.
Оваа задача била вршена бавно и макотрпно.
Но сега, новиот инструмент MUSE може да ја врши истата задача во еден потег-
и многу побрзо.
Една од првите задачи на MUSE беше да го набљудува јужниот дел на Хабловото длабоко поле-
а резултатот од завршената задача ги надминал сите очекувања.
Дури и со помала експозиција од онаа на телескопот Хабл,
со MUSE биле откриени повеќе од дваесет помалку сјајни објекти кои не биле регистрирани со Хабл.
Со MUSE се обезбедени мноштво податоци за секој пиксел во сликата
некаде околу 90.000 пиксели -
кои им помагаат на астрономите во одредувањето на оддалеченоста, составот и внатрешните движења на далечните галаксии.
Наместо една, со MUSE биле создадени илјадници слики,
секоја прикажана во различна боја.
Благодарение на новите опсервации, научниците успеале да го измерат растојанието до 189 галаксии во овој дел од ноќното небо (се мисли на Хабловото длабоко поле).
Тие се обележани на оваа слика со симболи во боја.
Боите ја покажуваат оддалеченоста на галаксиите-
сините и зелените се релативно близу, розевите и виолетовите се повеќе оддалечени.
Тие можат да се видат кога Вселената била уште млада.
Триаголниците се објекти кои се толку слабо видливи што воопшто не можат да се видат на сликите направени со Хабл-
но кои се видливи за MUSE
Со MUSE може да се види ротацијата на поблиските галаксии
а исто така можат да се видат белезите по кои една галаксија се разликува од друга.
Кога поминуваат пред MUSE
едната страна од ротирачката галаксија се појавува пред другата страна
бидејќи едната страна се приближува, а другата се оддалечува.
Доплеровиот ефект ја поместува светлината кон сината или црвената боја во спектарот на бои.
MUSE ја покажал својата моќ да ја истражува далечната Вселена.
Астрономите сега ќе можат да проучуваат илјадници галаксии,
како и да откријат нови, исклучително бледи и далечни галаксии.
Овие новородени галаксии кои ги гледаме какви што биле пред 10 милијарди години,
постепено еволуирале во галаксии како Млечниот Пат.
Проучувањето на овие млади галаксии дава непроценлив поглед на галактичката еволуција.
Транскрипција од ESO; превод - Андреј Стојчевски